I 1933 ble navnet endret til Lufthansa, og i 1930-årene innledet Lufthansa forsøk med post- og passasjerflygninger over Atlanterhavet. Ved krigsutbruddet i 1939 hadde Lufthansa akkurat innviet nye ruter til Bangkok og Santiago de Chile, men bortsett fra et fåtall ruter i Europa ble Lufthansas ruter innstilt under andre verdenskrig. I 1945 ble resten av trafikken innstilt og flyselskapet ble avviklet. Selskapet ble likevel ikke formelt likvidert før i 1951.